คนละครึ่งเฟส 4 เริ่มใช้เงินได้ 21 ก.พ.นี้
รมว.คลัง แจงชัดแล้ว คนละครึ่งเฟส 4 เริ่มใช้เงินได้ 21 ก.พ.นี้ ช่วยค่าครองชีพจากราคาสินค้าและราคาพลังงานแพง
20 ม.ค. 2565

นายอาคม เติมพิทยาไพสิฐ รมว.คลัง กล่าวว่า มาตรการคนละครึ่งเฟส 4 จะเร่งดำเนินการให้เร็วขึ้นจากกำหนดเดิมที่จะใช้ในวันที่ 1 มี.ค.-30 เม.ย. 65 ให้เร็วขึ้น โดยจะให้มีการลงทะเบียนยืนยันสิทธิในวันที่ 14 ก.พ. และเริ่มใช้วงเงินได้ในวันที่ 21 ก.พ. 65 เป็นต้นไป เพื่อช่วยค่าครองชีพให้กับผู้มีรายได้น้อยที่ได้รับผลกระทบจากค่าครองชีพสูง 2 ด้าน ทั้งราคาอาหารแพง และราคาพลังงานแพงทั้งนี้ มาตรการคนละครึ่งเฟส 4 จะช่วยกระตุ้นการบริโภคภายในประเทศได้ระดับหนึ่ง โดยการดำเนินการมาตรการคนละครึ่งทั้ง 3 เฟส ที่ผ่านมา รัฐบาลได้ช่วยออกค่าใช้จ่ายครึ่งหนึ่งวันละไม่เกิน 150 บาท ทำให้ประชาชนจ่ายเองแค่ 150 บาท ช่วยลดภาระค่าครองชีพประชาชน และช่วยผู้ประกอบการรายย่อย